LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2011 M. RUGPJŪČIO 24 D. ĮSAKYMO NR. 1K-284 „DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS STANDARTŲ KOMITETO SUDARYMO IR JO DARBO REGLAMENTO PATVIRTINIMO“ PAKEITIMO

2016 m. rugpjūčio 26 d. Nr. 1K-328

Vilnius

P a k e i č i u Lietuvos Respublikos finansų ministro 2011 m. rugpjūčio 24 d. įsakymą Nr. 1K-284 „Dėl Viešojo sektoriaus apskaitos ir finansinės atskaitomybės standartų komiteto sudarymo ir jo darbo reglamento patvirtinimo“ ir jį išdėstau nauja redakcija:

„LIETUVOS RESPUBLIKOS FINANSŲ MINISTRAS

ĮSAKYMAS

DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS STANDARTŲ KOMITETO SUDARYMO IR JO DARBO REGLAMENTO PATVIRTINIMO

Vadovaudamasi Lietuvos Respublikos buhalterinės apskaitos įstatymo 31 straipsnio 3 dalimi:

1.	T v i r t i n u Viešojo sektoriaus apskaitos ir finansinės atskaitomybės standartų komitetą (toliau – komitetas):

Ingrida Muckutė – Lietuvos Respublikos finansų ministerijos Apskaitos, audito ir nemokumo valdymo departamento direktorė (komiteto pirmininkė);

Laimutė Kazlauskienė – Lietuvos Respublikos finansų ministerijos Apskaitos, audito ir nemokumo valdymo departamento Pelno nesiekiančių subjektų apskaitos skyriaus vedėja (komiteto pirmininko pavaduotoja);

Aušra Aniulytė – Lietuvos auditorių rūmų atstovė, atestuota auditorė;

Jūratė Čepaitienė – Kauno technologijos universiteto Finansų departamento finansų direktorė;

Žydrūnas Jonutis – Lietuvos Respublikos susisiekimo ministerijos Buhalterinės apskaitos skyriaus vedėjo pavaduotojas;

Asta Navickienė – Lietuvos buhalterių ir auditorių asociacijos narė, Ukmergės rajono savivaldybės administracijos Turto valdymo ir apskaitos skyriaus Apskaitos poskyrio vedėja;

Danguolė Krištopavičienė – Lietuvos Respublikos valstybės kontrolės 6-ojo Audito departamento direktoriaus pavaduotoja.

2.	N u s t a t a u, kad:

2.1.	komiteto nario kadencija yra neterminuota;

2.2.	institucija, kurios atstovas yra komitete, informuoja Lietuvos Respublikos finansų ministeriją, kai:

2.2.1.	komiteto narys savo noru atsistatydina iš komiteto;

2.2.2.	atšaukia savo atstovą iš komiteto;

2.2.3.	su komiteto nariu nutraukia darbo, tarnybos ar panašius santykius.

3.	T v i r t i n u komiteto darbo reglamentą (pridedama).

4.	Pavedu Lietuvos Respublikos finansų ministerijos Audito, apskaitos ir nemokumo valdymo departamentui:

4.1.	techniškai aptarnauti komitetą;

4.2.	priimti Lietuvos Respublikos finansų ministerijai adresuotus komiteto pasiūlymus;

4.3.	rengti šio įsakymo pakeitimus, kai keičiasi komiteto sudėtis.“

Finansų ministrė	Rasa Budbergytė

PATVIRTINTA

Lietuvos Respublikos finansų ministro

2016 m. rugpjūčio 26 d. įsakymu Nr. 1K-328

VIEŠOJO SEKTORIAUS APSKAITOS IR FINANSINĖS ATSKAITOMYBĖS STANDARTŲ KOMITETO DARBO REGLAMENTAS

I SKYRIUS

BENDROSIOS NUOSTATOS

1.	Viešojo sektoriaus apskaitos ir finansinės atskaitomybės standartų komiteto darbo reglamentas (toliau – reglamentas) nustato Viešojo sektoriaus apskaitos ir finansinės atskaitomybės standartų komiteto (toliau – komitetas) funkcijas, teises, pareigas ir darbo tvarką.

2.	Komitetas savo veikloje vadovaujasi Lietuvos Respublikos buhalterinės apskaitos įstatymu, kitais teisės aktais, reglamentuojančiais viešojo sektoriaus apskaitos ir finansinės atskaitomybės standartus, jų rengimą, tvirtinimą, ir šiuo reglamentu.

3.	Komitetas savo sprendimus priima laikydamasis įstatymo viršenybės, objektyvumo, proporcingumo, efektyvumo, lygiateisiškumo, skaidrumo, atsakomybės už priimtus sprendimus principų, kaip jie suprantami pagal Lietuvos Respublikos viešojo administravimo įstatymą.

4.	Komitetas susirašinėjimui su trečiaisiais asmenimis gali naudoti Lietuvos Respublikos finansų ministerijos rašto šabloną.

II SKYRIUS

KOMITETO FUNKCIJOS

5.	Komitetas, vykdydamas Lietuvos Respublikos buhalterinės apskaitos įstatymu jam pavestą užduotį – patarti Finansų ministerijai viešojo sektoriaus apskaitos ir atskaitomybės standartų (toliau – VSAFAS) rengimo klausimais, atlieka šias funkcijas:

5.1.	teikia Finansų ministerijai pasiūlymus dėl naujų VSAFAS rengimo, galiojančių VSAFAS pakeitimo;

5.2.	nagrinėja VSAFAS projektus ir rengia išvadas (pastabas ir pasiūlymus), kurias teikia Finansų ministerijai;

5.3.	nagrinėja Finansų ministerijos parengtas rekomendacijas, kaip spręsti klausimus, į kuriuos VSAFAS nėra aiškaus atsakymo, ir teikia Finansų ministerijai išvadas (pastabas ir pasiūlymus) dėl jų;

5.4.	vizuoja ir pasirašo savo parengtų dokumentų projektus Lietuvos Respublikos finansų ministerijos darbo reglamente, patvirtintame Lietuvos Respublikos finansų ministro 2003 m. spalio 15 d. įsakymu Nr. 1K-251 „Dėl Lietuvos Respublikos finansų ministerijos darbo reglamento patvirtinimo“, nustatyta dokumentų vizavimo ir pasirašymo tvarka;

5.5.	atlieka kitas funkcijas, reikalingas jam pavestai užduočiai vykdyti.

III SKYRIUS

KOMITETO DARBO TVARKA

PIRMASIS SKIRSNIS

KOMITETO PIRMININKO UŽDAVINYS IR FUNKCIJOS

6.	Komiteto pirmininko uždavinys – organizuoti komiteto darbą.

7.	Komiteto pirmininkas, įgyvendindamas uždavinį, atlieka šias funkcijas:

7.1.	nustato komiteto darbo formą (pasitarimas, susitikimas, posėdis ar mišri (toliau – posėdis) ir posėdžio vykdymo būdą (fiziškai susirenkant, keičiantis nuomonėmis naudojant technines priemones ir pan.);

7.2.	siūlo posėdžio datą, laiką, vietą, planuojamus svarstyti klausimus, kviečiamus asmenis;

7.3.	pirmininkauja posėdžiui;

7.4.	nustato balsavimo būdą;

7.5.	teikia informaciją Finansų ministerijos administracijos padaliniui, kuriam pavesta techniškai aptarnauti komitetą (toliau – aptarnaujantis padalinys), kad šis galėtų atlikti jam pavestas funkcijas;

7.6.	atlieka kitas funkcijas, reikalingas uždaviniui įgyvendinti.

8.	Jeigu komiteto pirmininkas dėl svarbių priežasčių (laikinas nedarbingumas, komandiruotė ir pan.) negali atlikti savo funkcijų, jas atlieka komiteto pirmininko pavaduotojas.

ANTRASIS SKIRSNIS

APTARNAUJANČIO PADALINIO FUNKCIJOS

9.	Aptarnaujantis padalinys atlieka šias funkcijas:

9.1.	praneša komiteto nariams ir kviečiamiems į posėdį asmenims posėdžio datą, laiką, vietą;

9.2.	rengia posėdžio darbotvarkę;

9.3.	parengtą posėdžio darbotvarkę kartu su posėdžio medžiaga ir pranešimu ne vėliau kaip prieš 5 darbo dienas iki komiteto posėdžio dienos pateikia komiteto nariams jų nurodytais elektroninio pašto adresais;

9.4.	informuoja komiteto narius ir į posėdį kviečiamus asmenis, kad jie turi pranešti jam apie negalėjimą dalyvauti posėdyje ir kad gali nuomonę atitinkamu klausimu išdėstyti raštu;

9.5.	rašo posėdžio protokolą (1 priedas);

9.6.	pateikia posėdžio protokolo projektą komiteto nariams jų nurodytais elektroninio pašto adresais;

9.7.	saugo komiteto dokumentus ir perduoda juos tolesniam saugojimui Finansų ministerijos darbo reglamente nustatyta dokumentų saugojimo tvarka;

9.8.	atlieka kitas komiteto pirmininko nustatytas funkcijas, kurios reikalingos komitetui pavestai užduočiai įvykdyti.

TREČIASIS SKIRSNIS

POSĖDIS

10.	Posėdis organizuojamas pagal poreikį. Posėdis privalo būti suorganizuotas, jeigu to reikalauja ne mažiau kaip trys komiteto nariai.

11.	Posėdis vyksta, jeigu jame dalyvauja ne mažiau kaip pusė komiteto narių.

12.	Posėdyje gali dalyvauti komiteto kviesti asmenys (tam tikrų sričių specialistai). Asmenys, dalyvavę posėdyje, nurodomi posėdžio protokole.

13.	Posėdyje taip pat gali dalyvauti stebėtojai, t. y. asmenys, kurie komiteto skelbiamu (nurodytu) elektroninio pašto adresu likus ne mažiau kaip 2 darbo dienoms iki posėdžio išreiškia savo norą dalyvauti posėdyje. Komiteto pirmininko leidimu šie asmenys gali posėdyje pareikšti savo nuomonę, tačiau nedalyvauja komitetui priimant sprendimus. Viename posėdyje leidžiama dalyvauti ne daugiau kaip penkiems stebėtojams.

14.	Visi posėdžiai yra protokoluojami.

15.	Posėdyje turi būti:

15.1.	patikrinamas dalyvaujančių komiteto narių skaičius;

15.2.	aptariama darbotvarkė (klausimai, papildomi klausimai, klausimų svarstymo eiliškumas, pasisakymams skirtas laikas), kuri gali būti tikslinama posėdžio metu;

15.3.	paskelbiamas balsavimo būdas;

15.4.	pristatomi svarstomi klausimai darbotvarkėje nustatyta tvarka;

15.5.	susipažįstama su komiteto nario ir kviečiamo asmens nuomone svarstomu klausimu, jeigu ji buvo pateikta iki posėdžio, išklausomos stebėtojų nuomonės.

16.	Posėdžio eigai fiksuoti gali būti naudojamos techninės priemonės. Techninių priemonių įrašai saugomi iki protokolo užregistravimo, o vėliau sunaikinami, jeigu komiteto pirmininkas nenusprendė kitaip.

KETVIRTASIS SKIRSNIS

SPRENDIMAS

17.	Sprendimas posėdyje priimamas balsuojant atviru vardiniu balsavimu. Kiekvienas komiteto narys balsuoja „už“ (pritaria aiškiai suformuluotam sprendimui) arba „prieš“ (nepritaria sprendimui).

18.	Sprendimui priimti parenkamas vienas iš šių balsavimo būdų:

18.1.	pakeliant ranką;

18.2.	užpildant balsavimo biuletenį (2 priedas).

19.	Sprendimas laikomas priimtu, jeigu už jį balsavo dauguma posėdyje dalyvavusių komiteto narių.

20.	Jeigu komiteto narių balsai pasiskirsto po lygiai, lemia pirmininkaujančio posėdžiui asmens balsas.

21.	Protokolas turi būti surašytas ir pateiktas posėdyje dalyvavusiems komiteto nariams ne vėliau kaip per 5 darbo dienas po posėdžio dienos.

22.	Komiteto nariai gali pateikti pastabas dėl protokolo teksto per 2 darbo dienas nuo protokolo pateikimo dienos.

23.	Protokolas turi būti pasirašytas posėdžio pirmininko ir protokolą surašiusio asmens.

24.	Komiteto posėdžio protokolas saugomas ne trumpiau kaip 10 metų.

IV SKYRIUS

BAIGIAMOSIOS NUOSTATOS

25.	Komiteto veikla pasibaigia:

25.1.	jį sudariusio asmens valia;

25.2.	įstatymo leidėjo valia.

Viešojo sektoriaus apskaitos ir finansinės

atskaitomybės standartų komiteto darbo reglamento

1 priedas

(Pavyzdinė protokolo forma)

VIEŠOJO SEKTORIAUS APSKAITOS IR FINANSINĖS ATSKAITOMYBĖS STANDARTŲ KOMITETO POSĖDŽIO PROTOKOLAS

20….m. ………………..d. Nr. ...

(Vieta)

Komitetas sudarytas Lietuvos Respublikos finansų ministro 20..... m. ........................... d. įsakymu Nr. ...

Posėdžio pirmininkas (vardas ir pavardė)

Posėdžio sekretorius (vardas ir pavardė)

Dalyvavo (vardai ir pavardės):

DARBOTVARKĖ:

1.	...

2.	...

1. SVARSTYTA. (Darbotvarkės klausimas)

Pranešėjas (vardas ir pavardė, pranešimo turinys)

(Pasisakiusiųjų vardai ir pavardės, pasisakymo turinys)

NUTARTA:

1. ...

2. ...

2.	SVARSTYTA. (Darbotvarkės klausimas)

Komiteto posėdžio

pirmininkas	(Parašas)	(Vardas ir pavardė)

Posėdžio sekretorius	(Parašas)	(Vardas ir pavardė)

Viešojo sektoriaus apskaitos ir finansinės

atskaitomybės standartų komiteto darbo reglamento

2 priedas

(Balsavimo biuletenio forma)

(komiteto nario vardas, pavardė)

BALSAVIMO BIULETENIS

Balsavimo biuletenio pateikimo data

(pildo komiteto posėdžio

sekretorius)

Balsavimo biuletenio pildymo data

(pildo komiteto narys)

Balsavimo biuletenio grąžinimo data

(pildo komiteto posėdžio

sekretorius)

Klausimai, dėl kurių balsuojama	Komiteto nario sprendimas

UŽ	PRIEŠ

Teikiamos pastabos ir pasiūlymai (komentarai):

_

_

_

_

_

_